stanford-oval/wikipedia huggingface dataset:
אלכסנדר פוליאקוב
ביוגרפיה

הוא היה צמית באחוזה של הגנרל פיוטר יעקובלביץ' קורנילוב . ב-1822 הוא הפך לעוזר לצייר הדיוקנאות האנגלי, ג'ורג' דאו. על פי ההסכם, הוא "יעבוד וילמד" עם דאו, וגם הורשה להשתתף בשיעורי ערב באקדמיה האימפריאלית לאמנויות. שכרו ששולם על ידי דאו נקבע על 800 רובל בשנה. מאוחר יותר דווח, על ידי החברה הקיסרית לעידוד האמנויות, שדאו נתן לו רק 350 רובל, תוך שימוש ב-450 האחרים להוצאות. הוא גם ניכה שכר עבור הימים בהם היה פוליאקוב חולה. מצב בריאותו הלקוי הותיר אותו לעיתים קרובות עם הכנסה זעומה.
דאו צייר דיוקנאות של גיבורי מלחמה רוסיים עבור הגלריה הצבאית של ארמון החורף. הפרויקט נמשך מ-1822 עד 1828, ונוצרו למעלה מ-300 דיוקנאות. בדיקה מאוחרת יותר מעלה שרבים מהם צוירו על ידי פוליאקוב וחתומים על ידי דאו. ייתכן שהוא גם שיחזר ושיפר מספר דיוקנאות שנעשו בחיפזון.
בשנת 1833, הודות לעצומה של חבריו האמנים, הוא שוחרר מהיותו צמית. אלכסיי אולינין, נשיא האקדמיה הקיסרית. חתם על הצהרה שנתנה לו מעמד של "אמן חופשי". זה היה חלק מהפיצוי ליחס הגרוע שקיבל מדאו. הוא גם קיבל קצבה חודשית של 30 רובל, אשר בקושי הספיקה לצורכי היסוד, והוא מת בעוני בגיל שלושים וארבע.
בין היצירות שאומתו כשלו לחלוטין ניתן למנות את "פיטר הראשון במספנה, עם נוף לאמסטרדם" (1819), ודיוקנו של הצאר ניקולאי הראשון (1829). ניתן לראות עבודות אחרות במוזיאון ההיסטורי הממלכתי ובמוזיאון לאמנות קוסטרומה.
הערות שוליים

↑  Книга: Пушкин и Военная галерея Зимнего дворца, www.e-reading.club
↑  Сёла и деревни: Никольское, Сокеркино, Глазово, Шихардино, Синцово, Дровинки, Ивановское, Зиновьево, Константиново, Молодеево, Верково, Соловцево, Макарино, Татариново, Убебиково, Аристово, Заболотье, Зарино, Костенево | Костромской район Костромской области, Россия, kostromka.ru
| --- | --- |
בקרת זהויות :  LNB: 000311762
לבדי

לְבַדִּי הוא שיר עברי מאת חיים נחמן ביאליק שנכתב ופורסם בעיתון השילוח בקיץ 1902. השיר מבטא את יחסו הדואלי של ביאליק וצעירים רבים אחרים ליהדות בתקופת ההשכלה והתחייה. מצד אחד, נטשו  רבים את לימודי היהדות ופנו אל ההשכלה הכללית: מדע, פילוסופיה, היסטוריה וכדומה. מצד שני, הנטישה של התרבות והדת היהודית יצרה בלבם של הצעירים את ה"קרע שבלב" שהרבו לדבר עליו אנשי הרוח.
ביאליק מביע בשיר "לבדי" את תחושת הבדידות והדאגה שלו הן לעצמו כאדם יהודי, והן לשכינה היהודית האלוהית שנותרה אף היא לבדה.
על השיר

השיר מתאר את תחושותיו של המתמיד שנותר לבדו בבית המדרש, לאחר ששאר התלמידים נטשו את לימודי הגמרא, והעדיפו תחתיהם את הלימודים הכלליים, את "האור", את ההשכלה. המשורר הוא היחיד והבודד שנותר, והוא מסתופף תחת כנפי השכינה, אך גם כנף זו נשברה, עקב נטישת שאר התלמידים. לא רק הוא חש בודד, אלא גם השכינה, שנותרה לבדה בכל מקום, ורק בית המדרש נותר לה למחסה יחד עם המתמיד האחרון. ההתלבטות של הצעיר מתבטאת בכך, שמצד אחד גם לבו  נוטה אל האור הנכסף, ומצד שני הוא כואב את כאבה של השכינה הנטושה והמתייפחת.
האינטרפרטציה המקובלת של השיר מנוסחת בדבריו של חוקר הספרות אבנר הולצמן. "לבדי' הוא אחד מביטוייו הצלולים, העמוקים והמאוזנים ביותר של הקרע שבלב בין השייכות השורשית לעולם המסורת היהודית לבין השאיפה לנתק את עבותותיו ולצאת למרחב" יש כאן מעין דרמה בין תלמיד ישיבה צעיר לבין השכינה, שמופיעה כמטפורה של אם נעזבת. זהו מוטיב ביאליקי אופייני של גיבור המתלבט בין שני העולמות ונזקק לקרבתה ורחמיה של דמות אימהית.
גם במבנה של השיר יש התפתחות הדרגתית מבחינה פסיכולוגית במערכת היחסים בין הבן לאמו. תחילה הוא גוזל רך שחוסה בצל כנפיה של האם, ואילו בסופו של השיר, דווקא האם היא זו שזקוקה לתמיכתו של הבן - "בנה יחידה" המתמיד האחרון שנותר לה. גם הרמזים האינטר-טקסטואלים, כמו למשל "תחת כנפי השכינה" שמתקשר עם תפילת "אל מלא רחמים", תורמים לתחושת העצב והאובדן.
חיים באר רואה את המוקד של השיר במערכת היחסים שבין נער ואמו. יש בשיר, לדעתו, תחושה של עקדה, שמתבטאת בעיקר במילים: "חרד חרדה עלי, על בנה, על יחידה", אשר מתקשרות לסיפור על עקדת יצחק. המשורר חש כאילו הוא עקוד בשיר על ידי אמו ש"שכה בכנפה השבורה בעדי" והקימה מעין משוכה בינו ובין העולם. מצד שני, הוא אומר, גם הטקסט המקראי מתייחס לעזיבת האיש את אביו ואמו, כדי לדבוק באשתו. במקרה הזה של השיר "לבדי" הוא רוצה לעזוב כדי להצטרף לתנועה הגדולה שהולכת אל "האור", שסחף את כולם, משמע אל ההשכלה.
לקריאה נוספת

מלכה שקד, "לשאלת המסר השירי ב'לבדי', וב'לפני ארון הספרים' ", בתוך: הלל לביאליק, בעריכת הלל וייס וידידה יצחקי, אוניברסיטת בר-אילן, 1989, עמ' 170-157
אריה לודוויג שטראוס, "משירת חיים נחמן ביאליק", בספרו: בדרכי הספרות, מוסד ביאליק, 1959, עמ' 147-105
מבחר שירי ח"נ ביאליק עם שבע הרצאות מאת פנחס שדה, הוצאת דביר והוצאת שוקן, 1985, הפרק "לבדי", עמ' 226–231
הערות שוליים

1 2  אבנר הולצמן, חיים נחמן ביאליק (בסדרת גדולי הרוח והיצירה בעם היהודי), מרכז זלמן שזר, 2009, עמ' 112-111
↑  ראו למשל בשיר: "הכניסיני תחת כנפך והיי לי אם ואחות"
↑  חיים נחמן ביאליק, השירים, ערך והוסיף מבואות, ביאורים ונספחים: אבנר הולצמן, דביר, 2004, עמ' 227
↑  השיר "לבדי" מאת חיים נחמן ביאליק. משתתפים: הסופר חיים באר, חוקרת הספרות, זיוה שמיר. המנחה: רות קלדרון, באתר תרבות, IL.
↑  ראו בראשית, פרק כ"ב, ב':  "וַיֹּאמֶר קַח-נָא אֶת-בִּנְךָ אֶת-יְחִידְךָ אֲשֶׁר-אָהַבְתָּ, אֶת-יִצְחָק, וְלֶךְ-לְךָ, אֶל-אֶרֶץ הַמֹּרִיָּה; וְהַעֲלֵהוּ שָׁם, לְעֹלָה"
↑  ראו, בראשית, ב', כ"ד: עַל-כֵּן, יַעֲזָב-אִישׁ, אֶת-אָבִיו, וְאֶת-אִמּוֹ; וְדָבַק בְּאִשְׁתּוֹ, וְהָיוּ לְבָשָׂר אֶחָד
| חיים נחמן ביאליק |
| --- | --- | --- |
| שירים | אל הציפור • תחזקנה • אם יש את נפשך לדעת •  הכניסיני תחת כנפך • על השחיטה • בעיר ההרגה • המתמיד • מתי מדבר • הבריכה • מגילת האש • לא זכיתי באור מן ההפקר • שיר העבודה והמלאכה • למתנדבים בעם • אכן חציר העם • ראיתיכם שוב בקוצר ידכם • שירתי • זוהר • ביום קיץ יום חום • בגינה • עציץ פרחים • שיר לחמוטל • שבת המלכה • פרש • קן ציפור • הפרח לפרפר • הפרפר לפרח • בין העצים הירקרקים‎ • היא יושבה לחלון • נדנדה • מעבר לים • מתי מדבר האחרונים • יהי חלקי עמכם • לכבוד החנוכה • בערוגת הגינה • מקהלת נוגנים • קומי צאי • יש לי גן • הקיץ גווע • אחרי מותי • לבדי •  תרזה יפה • לא ביום ולא בלילה • בין נהר פרת ונהר חדקל • בשל תפוח |  |
| סיפורים | ספר האגדה • אלוף בצלות ואלוף שום • גילוי וכיסוי בלשון • החצוצרה נתביישה • אריה "בעל גוף" • התרנגולים והשועל • שירים ופזמונות לילדים • אגדת שלושה וארבעה • ויהי היום • מסע הדג‎ • ספיח • יום השישי הקצר • מאחורי הגדר |  |
| הנצחה | קריית ביאליק • בית ביאליק • גבעת ח"ן • פרס ביאליק • כפר ביאליק • שדרות ח"ן (תל אביב) • כיכר ביאליק • מוסד ביאליק • רחוב ביאליק (תל אביב) • קמפוס ביאליק-רוגוזין • שדרות ח"ן (רחובות) • רחוב ביאליק (רמת גן) |  |
| ערכים קשורים | מאניה ביאליק‎ • אירה יאן • מרדכי עובדיהו • משה אונגרפלד • ראדי • אהל שם • עונג שבת |  |
Better Man

"Better Man" (בעברית: "אדם טוב יותר") הוא שיר שהוקלט על ידי הלהקה האמריקאית ליטל ביג טאון, מתוך אלבום האולפן השמיני שלה, The Breaker. השיר יצא לאור ב-20 באוקטובר 2016, על ידי חברת התקליטים קפיטול נאשוויל, כסינגל המוביל מתוך האלבום. הוא נכתב על ידי הזמרת-יוצרת טיילור סוויפט והופק על ידי המפיק המוזיקלי האמריקאי ג'יי ג'ויס. "Better Man" בוצע לראשונה בשידור חי בטקס פרסי איגוד מוזיקת הקאנטרי ה-50, ב-2 בנובמבר 2016. הוא זכה בקטגוריית "שיר השנה" והועמד בקטגוריות "סינגל השנה" ו"קליפ השנה" במהלך טקס פרסי איגוד מוזיקת הקאנטרי ה-51. השיר זכה בפרס גראמי בקטגוריית "ביצוע הקאנטרי הטוב ביותר של צמד/להקה" והועמד בקטגוריית "שיר הקאנטרי הטוב ביותר".
השיר זכה לשבחים רבים מטעם מבקרי המוזיקה. ב-Taste of Country את "Better Man" כשיר הקאנטרי ה-42 הטוב ביותר שיצא בעשור השני של המאה ה-21. מבחינה מסחרית, הוא הפך לאחד משירי הקאנטרי המצליחים ביותר בשנת 2016, כאשר הגיע למקום הראשון במצעד הקאנטרי איירפליי, מצעד שירי הקאנטרי האמריקאי ומצעד שירי הקאנטרי הקנדי. הוא דורג כאחד מעשרת שירי הקאנטרי המצליחים ביותר בארצות הברית וקנדה וזאת, בנוסף לכך שהוא דורג כשיר הקאנטרי ה-29 המצליח ביותר בעשור השני של המאה ה-21.
רקע וכתיבה

השיר נכתב על ידי טיילור סוויפט, ככל הנראה על פרידה מהשחקן האמריקאי ג'ייק ג'ילנהול. לדברי חברת הלהקה קארן פיירצ'יילד, סוויפט חשבה על הלהקה בגלל הסוגה המוזיקלית המאפיינת את מרבית שיריה, ושלחה אליה את השיר. על פי סוויפט, השיר נועד במקור לאלבום האולפן הרביעי שלה Red ‏(2012). ב-Us Weekly דווח שהיא שלחה אותו ללהקה ביולי 2016.
"Better Man" הוא שיר באורך של 4 דקות ו-21 שניות. הוא מאופיין בקצב איטי של 72 פעימות בדקה. הוא נכתב בסולם של פה מז'ור ומאופיין באקורד של F-C-B♭-B♭2-B♭.
וידאו קליפ

הקליפ הנלווה של "Better Man" בוים על ידי בקי פלוק וריד לונג והוצג לראשונה ב-1 בנובמבר 2016. הקליפ, שמתמקד באזור כפרי, מציג שלושה דורות של משפחות חד-הוריות שאחד מבני הזוג בהן עוזב בסופו של דבר. המעגל נשבר לבסוף, כאשר לדמותו של פיליפ סוויט (אחד מחברי הלהקה), יש ילדה והוא עצמו עושה מאמץ להשאיר את המשפחה שלמה.
נכון לאפריל 2021, מונה הצפיות של הקליפ עומד על למעלה מ-105 מיליון צפיות.
ביקורת

"Better Man" זכה לשבחים ביקורתיים נרחבים מטעם מבקרי המוזיקה. קווין ג'ון קווין מ-Country Universe העניק לשיר ציון של "A" ואמר כי: "אני נדהם מכמה שהשיר הזה מלא באמת וכנות". בילי דוקס מ-Taste of Country שיבח את השיר גם כן, באומרו כי "השיר הזה לא צורם בהשוואה לשיריה האחרונים של הלהקה. כמו כן, הפקתו של ג'יי ג'ויס קלה, אך לא מוחלטת. מדובר באחת מההפקות המיינסטרימיות ביותר שלו". בנוסף לכך, דירגו ב-Taste of Country את "Better Man" כשיר הקאנטרי ה-42 הטוב ביותר שיצא בעשור השני של המאה ה-21.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 42 |  |
הצלחה מסחרית

השיר נמכר בלמעלה מ-6,000 עותקים ביום היציאה שלו, מספיק כדי לאפשר לו להיכנס למצעד שירי הקאנטרי, במקום ה-41. הוא נמכר בלמעלה מ-20,000 בשבוע שלאחר מכן, ועלה למקום ה-20 במצעד. בשבוע השלישי ליציאתו, הוא נמכר בלמעלה מ-47,000 עותקים נוספים ועלה למקום השישי. ב-11 בפברואר 2017, "Better Man" הגיע למקום הראשון במצעד שירי הקאנטרי והיה לשירה השלישי של הלהקה שהצליח לעשות זאת. הוא שהה במשך שבועיים בפסגת המצעד, אך ירד בהמשך בעקבות שירו "Body Like A Back Road" של סם האנט. השיר קיבל את תואר הפלטינה בארצות הברית על ידי איגוד תעשיית ההקלטות האמריקאי (RIAA), ב-23 באוגוסט 2017. הוא נמכר בלמעלה 772,000 עותקים בארצות הברית החל מפברואר 2018.
ב-3 ביוני 2021, העניק לו איגוד תעשיית ההקלטות האמריקאי (RIAA), את תואר הפלטינה הכפולה על מכירות של למעלה משני מיליון עותקים.
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Better Man" בוצע באצטדיון ג'ילט בפוקסבורו, מסצ'וסטס, ב-19 במאי 2023.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2017 | פרסי המוזיקה של בילבורד | שיר לשיר הקאנטרי המוביל | מועמדות |  |
| 2017 | פרסי המוזיקה של CMT | קליפ השנה של קבוצה | זכייה |  |
| 2017 | פרסי המוזיקה של CMT | הקליפ של השנה | מועמדות |  |
| 2017 | פרסי איגוד מוזיקת הקאנטרי | הסינגל של השנה | מועמדות |  |
| 2017 | פרסי איגוד מוזיקת הקאנטרי | שיר השנה | זכייה |  |
| 2017 | פרסי איגוד מוזיקת הקאנטרי | הקליפ של השנה | מועמדות |  |
| 2018 | פרסי גראמי | ביצוע הקאנטרי הטוב ביותר של צמד/להקה | זכייה |  |
| 2018 | פרסי גראמי | שיר הקאנטרי הטוב ביותר | מועמדות |  |
| 2018 | פרסי האקדמיה למוזיקת קאנטרי | הקלטת הסינגל של השנה | מועמדות |  |
גרסאות אחרות

טיילור סוויפט ביצעה את "Better Man" במועדון נומדיק ביוסטון, במסגרת הספיישל הטלוויזיוני Super Saturday Night ששודר בחסות DirecTV, ב-4 בפברואר 2017. היא ביצעה אותו גם ב-31 במרץ 2018 בבית הקפה בלובירד בנאשוויל, טנסי וב-25 באוגוסט 2018 במהלך סיבוב ההופעות החמישי שלה "Reputation Stadium Tour", בהופעה שהתקיימה באצטדיון ניסן בנאשוויל. ב-15 בפברואר 2017 הקליט צ'ייס בראיינט גרסת כיסוי לשיר, אך שינה את הנרטיב הדקדוק מגוף שני לראשון. הביצוע של בראיינט זכה לביקורות חיוביות הן מטעם בילבורד והן מטעם רולינג סטון. כמו כן, שיבחו את שירת הרקע שבוצעה על ידי ראנאווי ג'ון.
בשנת 2017 יצא אלבום האוסף השני של טיילור סוויפט, Reputation Stadium Tour Surprise Song Playlist, בו נכלל "Better Man" בביצוע המקורי של ליל ביג טאון.
קרדיטים וצוות

כל הקרדיטים שלהלן נלקחו מטיידל.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  ליטל ביג טאון – שירה  טיילור סוויפט – כתיבה  ג'יי ג'ויס – הפקה, תכנות, בס, תופים, גיטרה, כלי מקלדת, כלי הקשה, מיקסינג, כוח אדם |  ג'קסון הארגרוב – עוזר הנדסת הקלטה, כוח אדם  ג'ימי מנספילד – עוזר הנדסת הקלטה, כוח אדם  ג'ייסון הול – הנדסה, כוח אדם  ריצ'רד דוד – הנדסת מאסטרינג, כוח אדם |  |  |  |  |  |  |
מיקומי שיא

|   ‏‏‏  מצעדים ודירוגים (2016–2017)> מדינה |   ‏‏‏  מצעדים ודירוגים (2016–2017)> מצעד |   ‏‏‏  מצעדים ודירוגים (2016–2017)> מיקום שיא |   ‏‏‏  מצעדים ודירוגים (2016–2017)>  |
| --- | --- | --- | --- |
|  ארצות הברית | בילבורד הוט 100 | 34 |  |
|  ארצות הברית | מצעד הקאנטרי איירפליי | 1 |  |
|  ארצות הברית | מצעד שירי הקאנטרי | 1 |  |
|  קנדה | קנדה הוט 100 | 56 |  |
|  קנדה | מצעד שירי הקאנטרי | 1 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד הקאנטרי איירפליי | 34 |  |
|  ארצות הברית | מצעד שירי הקאנטרי | 10 |  |
|  קנדה | קנדה הוט 100 | – |  |
|  קנדה | מצעד שירי הקאנטרי | 8 |  |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |   ‏‏‏  מצעדי עשור (2010–2019)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד שירי הקאנטרי | 29 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 2× | 2,000,000 |
| קנדה (Music Canada) | זהב | 40,000 |
 מכירות + הזרמת מדיה בלבד
Better Man (Taylor's Version)

| --- | --- |
 שיר בביצוע טיילור סוויפט
 מתוך האלבום Red (Taylor's Version)
 יצא לאור:  12 בנובמבר 2021
 סוגה:  קאנטרי
 שפה:  אנגלית
 אורך:  4:57
 חברת תקליטים:  ריפבליק
 כתיבה:  טיילור סוויפט
 הפקה:  ארון דסנר, טיילור סוויפט
"Better Man (Taylor's Version)" (בעברית: "אדם טוב יותר (גרסתה של טיילור)") הוא שיר שהוקלט על ידי הזמרת-יוצרת האמריקאית טיילור סוויפט. ההקלטה החוזרת של סוויפט לשירה "Better Man" משנת 2016, היא הרצועה העשרים ושתיים מאלבום ההקלטה החוזרת השני שלה, Red (Taylor's Version); הקלטה חוזרת של אלבומה Red, משנת 2012. Red (Taylor's Version) יצא לאור ב-12 בנובמבר 2021, על ידי חברת התקליטים ריפבליק רקורדס. סוויפט כתבה את השיר לבדה. "Better Man (Taylor's Version)" כולל את אותן המילים, ההפקה והמכשור של "Better Man" המקורי. השיר הוקלט במקור בשנת 2016 על ידי להקת מוזיקת הקאנטרי האמריקאית ליטל ביג טאון.
Better Man (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 46 |  |
|  עולמי | בילבורד גלובל ללא ארצות הברית | 120 |  |
|  ארצות הברית | בילבורד הוט 100 | 51 |  |
|  ארצות הברית | מצעד שירי הקאנטרי | 13 |  |
|  ארצות הברית | מצעד שירי הקאנטרי הדיגיטליים | 14 |  |
|  ארצות הברית | מצעד שירי הסטרימינג | 26 |  |
|  ארצות הברית | מצעד שירי הקאנטרי (סטרימינג) | 6 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 98 |  |
|  קנדה | קנדה הוט 100 | 36 |  |
מארקס מייריס

| --- | --- |
אין תמונה חופשית
 לידה:  2 בספטמבר 1991 (בן 33) לייפאיה, לטביה
 עמדה:  פאוור פורוורד
 גובה:  2.07 מטרים
 דראפט:  לא נבחר, 2013
 קבוצות כשחקן
 2009–2011   2011–2013   2013–2014   2014   2014–2016   2016   2016–2019   2019–2022   2022   2022–2023   2023–:  לייפאיה   קלאביו   פואנלברדה   ← פורד בורגוס   ואף ריגה   אלאן שאלון   ואף ריגה   פארמה פרם   סקאבוליני פזארו   הפועל ירושלים   קלוז'-נאפוקה
 הישגים כשחקן
 גביע המדינה בכדורסל
 
מַארֶקְס מֶיֶירִיס (באנגלית: Mareks Mejeris; נולד ב-2 בספטמבר 1991) הוא כדורסלן לטבי המשחק בעמדת הפאוור פורוורד בקלוז'-נאפוקה.
קריירה

מייריס החל את הקריירה בלייפאיה, קבוצת עיר הולדתו, ולאחר מכן עבר לספרד. בשנת 2013 נסע לארצות הברית וניסה להיבחר בדראפט 2013 ב-NBA, אך לא נבחר ושב לספרד. מייריס אף שיחק בנבחרת לטביה באליפות אירופה בכדורסל 2011, 2013 ו-2015.
ב-15 ביולי 2014 עבר לוואף ריגה הלטבית, וסייע לה לזכות באליפות בתום העונה, כשהוא זוכה בתואר ה-MVP של הפלייאוף. ב-2016 זכה בתואר "שחקן ההגנה של העונה". לאחר תקופה קצרה באלאן שאלון הצרפתית שב לוואף ריגה, זכה עימה באליפות ב-2017, כשהוא זוכה שוב בתואר ה-MVP של הפלייאוף. ב-2019 זכה עם הקבוצה באליפות שלישית.
ב-13 באוגוסט 2019 עבר לפארמה פרם הרוסית. ב-9 במרץ 2022 עבר לסקאבוליני פזארו האיטלקית בשל פרוץ המלחמה באוקראינה. ב-3 באוגוסט 2022 חתם בהפועל ירושלים, איתה זכה בגביע המדינה בכדורסל 2022/2023.
הערות שוליים

↑  Mareks Mejeris spēlēs Spānijas otrajā līgā, Basketbols, ‏2011-08-16 (בלטבית)
↑  Vērtīgākais “zelta kalējs”, liepajniekiem.lv (בלטבית)
↑  Basketbolists Mejeris pamet «VEF» un pievienojas Permas «Parma», www.lsm.lv (בלטבית)
↑  La Carpegna Prosciutto Basket Pesaro firma Mareks Mejeris! – Victoria Libertas, www.victorialibertas.it
↑  https://mobile.twitter.com/jerusalembasket/status/1554861905415749633, Twitter
↑  אהרלה ויסברג‏, מארקס מייריס חתם בהפועל ירושלים: "נעשה דברים גדולים", באתר וואלה, 3 באוגוסט 2022
↑  הפועל י-ם החתימה את הפורוורד מארקס מייריס, באתר www.one.co.il, ‏2022-08-03
↑  Moshe Halickman, "ברגע שקיבלתי את הטלפון הראשון מקואץ' דז'יקיץ' - לא חשבתי פעמיים": מארקס מייריס חתם לשנתיים בהפועל ירושלים, באתר Sports Rabbi, ‏2022-08-03
↑  נרי וייס, שחקן נבחרת לטביה מגיע לבירה, באתר ערוץ 7, ‏2022-08-03
| --- | --- |
בקרת זהויות :  LNB: 000288046
סלאטינה (רומניה)

| --- | --- |
סמל סלאטינהסמל סלאטינה

 מדינה:  רומניה רומניה
 מחוז:  מחוז אולט
 ראש העיר:  Mezzo Mario-Lucian De
 בירת העיר:  סלאטינה 
 שטח:  53.93 קמ"ר
 גובה:  135 מטרים
 אוכלוסייה:  ‏
  ‑ בעיר:  63,487 (1 בדצמבר 2021)
  ‑ במטרופולין:  85,000
  ‑ צפיפות:  1,200 נפש לקמ"ר (2021)
 קואורדינטות:  44°25′47″N 24°21′51″E﻿ / ﻿44.429722222222°N 24.364166666667°E﻿ / 44.429722222222; 24.364166666667 
 אזור זמן:  UTC+2
 http://www.primariaslatina.ro/
  מפת מיקום  מפה מפורטת   (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור סלאטינה(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור סלאטינה  he tabBackground:;tabBorder:#aaa;defaultTab:0;
 
סלאטינה (ברומנית: Slatina) היא עיר הבירה של מחוז אולט בדרום רומניה. נכון לשנת 2021, בעיר מתגוררים 63,487 תושבים.
היסטוריה

העיר הוזכרה לראשונה ב־20 בינואר 1368 במסמך שהוכן על ידי נסיך ולאכיה, ולדיסלב הראשון. במסמך נמסר כי סוחרים מן העיר בראשוב שבטרנסילבניה שיעברו דרך סלאטינה לא ישלמו דמי מכס. מקור השם הוא סלאבי.
גאוגרפיה

העיר ממוקמת בדרום רומניה, בגובה של כ־135 מטרים מעל פני הים, על גדת הנהר אולט. היא ממוקמת כ־45 קילומטרים מצפון־מזרח לקראיובה וכ־130 קילומטרים מערבית לבוקרשט, בירת המדינה. הגבול עם בולגריה נמצא כ־75 קילומטרים דרומה.
דמוגרפיה

נכון לסוף שנת 2021, בעיר מתגוררים 63,487 תושבים, בעוד שבסביבתה מתגוררים בסוך הכול עוד כ־12,000 תושבים.
אוכלוסיית העיר גדלה באיטיות עד לשנות ה-60 של המאה ה-20, אז החל גידול עצום באוכלוסייתה, שהגיע בשיאו למעל 85,000 תושבים בשנת 1992. מאז פחתה אוכלוסייתה בכ־12,000 תושבים.

להלן גרף התפתחות האוכלוסייה ביישוב:
כלכלה

בעיר ממוקם אחד ממפעלי האלומיניום הגדולים ביותר במזרח אירופה. מפעלים נוספים בעיר מייצרים מוצרי פלדה, צמיגים, מנועים, מוצרי אלקטרוניקה ועוד. נוסף על כך, על הנהר אולט, מצויות שתי תחנות כוח הידרואלקטריות – אחת מצפון לעיר ואחת מדרום.
תחבורה

בעיר ממוקמת תחנת רכבת המחוברת לרשת מסילות הרכבות הארצית. התחנה משמשת גם להעברת מטענים ממפעלי התעשייה בעיר. ישנם ארבעה גשרים מעל הנהר אולט בקרבת העיר. כבישים ראשיים החולפים בעיר ובסביבתה מובילים, בין היתר, לפיטשט, לקראיובה, ולסיביו. הכבישים מחוברים לרשת הכבישים הלאומית.
הערות שוליים

↑  Carl Voretzsch, Romanistische Arbeiten, Volume 54, Issue 2, M. Niemeyer, 1960, p. 504.
| --- | --- |
בקרת זהויות :  MusicBrainz: b34cee6f-38e3-4af3-9fa3-4a4e34920e45  NKC: ge1124161
Five seconds flat

five seconds flat הוא אלבום האולפן השני של הזמרת-יוצרת האמריקאית ליזי מקאלפיין, שיצא ב-8 באפריל 2022, על ידי חברת התקליטים AWAL והופץ ידי החברה Artists & Music, כל האלבום נכתב על ידי ליזי בעזרת כותבים אחרים. לפני צאת האלבום, יצאו ממנו הסינגלים "erase me" ‏"hate to be lame".
ביקורות

על פי מצבור הביקורות האתר albumoftheyear, זכה האלבום לציון משתמשים של 76/100 וציון מבקרים של 75/100.
לפי הביקורת של מגזין המוזיקה הבריטי DORK שנתן לאלבום דירוג של 4 מתוך 5 כוכבים "האלבום כולו הבזקים של סדינים לבנים נקיים, אור שמש חודר מבעד לתריסים, ערבוב ראשון של הקפה שלך בבוקר ... במהלך האלבום, בת ה-22 מוצאת את עצמה עוברת דרך שברון לב מכוער: כל רצועה מרגישה כמו עוד צעד על רגליים מהוסות."
סרט "Five Seconds Flat, the film"

| --- | --- |
 בימוי:  גאס בלאק
 תסריט:  ליזי מקאלפיין
 שחקנים ראשיים:  ליזי מקאלפיין  דייגו צ'יאט סקוט אלבכרט
 מוזיקה:  ליזי מקאלפיין מהאלבום Five Seconds Flat
 מדינה:  ארצות הברית
 הקרנת בכורה:  8 באפריל 2022
 משך הקרנה:  29:01 דקות
 https://lizzymcalpine.com/
 
עם יציאת האלבום מקאלפיין הוציאה גם סרט ב-8 באפריל 2022. הסרט זמין לצפייה בערוץ היוטיוב הרשמי של ליזי מקאלפיין. (קישור לסרט)
בסרט מופיעים כל שירי האלבום חוץ מ-2. שליזי לא הרגישה שהם שייכים לעלילת הסיפור.
ליזי הגתה את כל הרעיון לסרט ואת העלילה לבדה "היה לי עמודים שלמים של הסברים מורכבים על משמעות הסרט" אמרה בשאלון לאחר הקרנת הסרט.
היא הגיעה לרעיון של השלדים בסרט "מפני שאני מרגישה ששבירת לב זה כמו מוות קטן" אמרה בשאלון לאחר הקרנת הסרט.
הרעיון במטפורה הזאתי שכל פעם שהיא מרגישה שבורת לב היא מתה כל פעם מחדש. אז כל פעם בסרט שהיא מרגישה שבורת לב יש לה איפור של שלד.
רשימת רצועות

מילות השירים נכתבו על ידי ליזי מקאלפיין, המוזיקה לשירים הולחנה על ידי ליזי מקאלפיין.
| מס' | שם | פרטי הפקה/כתיבה | משך |
| --- | --- | --- | --- |
| 1. | doomsday  |   | 4:28 |
| 2. | an ego thing  |   | 2:50 |
| 3. | erase me (בהשתתפות ג'ייקוב קולייר)   | כתיבה: ג'ייקוב קולייר, ג'ורדן ראקיי | 3:34 |
| 4. | called you again  |   | 3:12 |
| 5. | all my ghosts  |   | 3:17 |
| 6. | reckless driving (בהשתתפות בן קסלר)   | כתיבה: בן קסלר, פיליפ את'רינגטון | 3:09 |
| 7. | weird (בהשתתפות לורה אליוט)   | כתיבה: מרטין לוק בראון, לורה אליוט | 3:29 |
| 8. | ceilings  |   | 3:02 |
| 9. | what a shame  |   | 2:48 |
| 10. | firearm  | רק פיליפ הפיק | 3:02 |
| 11. | Hate to be lame (בהשתתפות פיניאס או'קונל)   | כתיבה: פיניאס + הפקה נוספת מפיניאס | 2:36 |
| 12. | nobody likes a secret  | רק פיליפ הפיק | 1:48 |
| 13. | chemtrails  |   | 3:57 |
| 14. | orange show speedway  |   | 3:46 |
| משך כולל: | משך כולל: | משך כולל: | 45:05 |
סיבוב הופעות "Five Seconds Flat, the tour"

עם צאת האלבום בא גם סיבוב ההופעות שהוכרז ברשתות החברתיות ב-7 באפריל 2022 והתקיים מהתאריכים 8 ביוני 2022 - 25 בנובמבר 2022.
לסיבוב ההופעות היו 26 הופעות באמריקה הצפונית ו-10 הופעות באירופה. בכל ההופעות במהלך הטור מופע הפתיחה הייתה הזמרת קארול איידס.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי ה-Heatseekers | 5 |
מיקומי שיא > מצעדי סוף שנה

|   ‏‏‏  2023> מדינה |   ‏‏‏  2023> מצעד |   ‏‏‏  2023> מיקום שיא |
| --- | --- | --- |
|  ארצות הברית | מצעד אלבומי הרוק והאלטרנטיבי | 89 |
|  ארצות הברית | מצעד האלבומים האלטרנטיביים | 48 |
הערות שוליים

↑  Lizzy McAlpine - five seconds flat, Album of The Year (באנגלית אמריקאית)
↑  Neive McCarthy, Lizzy McAlpine – five seconds flat | Dork, readdork.com, ‏2022-04-06 (באנגלית אמריקאית)
1 2 3  five seconds flat short film screening q&a | lizzy mcalpine, נבדק ב-2022-04-25
↑  devops, Heatseekers Albums, Billboard, ‏2013-01-02 (באנגלית אמריקאית)
↑  Top Rock & Alternative Albums, Billboard, ‏2023 (באנגלית אמריקאית)
↑  Top Alternative Albums, Billboard, ‏2023 (באנגלית אמריקאית)
| --- | --- |
בקרת זהויות :  MusicBrainz release group: 8e7295fc-a191-4317-9865-bbefbff330db